**Caiet de sarcini**

***Soluție alimentare curent electric pentru centrala telefonică a MF/ANAF***

1. **Introducere**

Caietul de sarcini face parte integrantă din documentația de atribuire și constituie ansamblul cerințelor pe baza cărora se elaborează de către fiecare ofertant propunerea tehnică.

Caietul de sarcini conține, în mod obligatoriu, specificații tehnice. Acestea definesc, după caz și fără a se limita la cele ce urmează, caracteristici referitoare la nivelul calitativ, tehnic și de performanță, siguranța în exploatare, dimensiuni, precum și sisteme de asigurare a calității, terminologie, simboluri, teste și metode de testare, ambalare, etichetare, marcare, condițiile pentru certificarea conformității cu standarde relevante sau altele asemenea.

În cadrul acestei proceduri, Ministerul Finanțelor (MF) îndeplinește rolul de Autoritate contractantă, respectiv Autoritatea contractantă în cadrul Contractului.

Orice activitate descrisă într-un anumit capitol din Caietul de Sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului Contractului.

Ofertele care nu îndeplinesc toate cerințele minimale vor fi declarate neconforme. Nu se acceptă depunerea de oferte alternative. Nu se admit ofertele parțiale din punct de vedere cantitativ și calitativ, ci numai ofertele integrale, care corespund tuturor cerințelor stabilite prin prezentul caiet de sarcini. Orice ofertă care se abate de la cerințele minimale va fi considerată admisibilă numai în condițiile în care aceasta asigură un nivel calitativ superior cerințelor minimale.

În conformitate cu regulile de elaborare a documentației de atribuire din Legea nr. 98/2016, privind achizițiile publice, cu modificările și completările ulterioare, art. 156, alin (2) și (3), specificațiile tehnice din prezentul Caiet de sarcini care precizează un anumit producător, o anumită origine sau un anumit procedeu care caracterizează produsele sau serviciile furnizate și care se referă la mărci, brevete, tipuri, la o origine sau la o producție specifică se consideră a fi însoțite de cuvintele “sau echivalent”, indiferent dacă aceste cuvinte sunt prevăzute expres sau nu în prezentul document.

1. **Contextul realizării acestei achiziții de produse**
	1. **Informații despre Autoritatea contractantă**

Ministerul Finanțelor este un minister cu rol de sinteză, care se organizează și funcționează ca organ de specialitate al administrației publice centrale, cu personalitate juridică, în subordinea Guvernului, care aplică strategia și Programul de guvernare în domeniul finanțelor publice.

Ministerul Finanțelor aplică Programul de guvernare și contribuie la elaborarea și implementarea strategiei în domeniul finanțelor publice, în exercitarea administrării generale a finanțelor publice, asigurând utilizarea pârghiilor financiare, în concordanță cu cerințele economiei de piață și pentru stimularea inițiativei operatorilor economici.

Ministerul Finanțelor îndeplinește toate atribuțiile și are toate competențele conferite prin legi sau prin alte acte normative în vigoare, monitorizează și coordonează atribuțiile conferite de lege unităților subordonate.

Sediul principal al Ministerului Finanțelor este în municipiul București, Bulevardul Libertății nr. 16, sectorul 5. Ministerul Finanțelor își desfășoară activitatea și în alte sedii deținute potrivit legii.

Informații suplimentare despre Autoritatea contractantă, Ministerul Finanțelor, se pot regăsi pe site-ul web oficial al instituției: [www.mfinante.gov.ro](http://www.mfinante.gov.ro).

* 1. **Informații despre contextul care a determinat achiziționarea produselor**

Centrala telefonică și echipamentele anexe (servere suport, comunicații) asigură servicii critice de voce și fax pentru structura centrală a MF/ANAF precum și infrastructura pentru Serviciul central de asistență telefonică a contribuabililor (Contact Center). Buna funcționare a centralei telefonice depinde în mod direct de modalitatea de alimentare cu energie electrică. La momentul punerii în funcțiune, în anul 2007, centrala telefonică a beneficiat de o soluție de alimentare cu energie electrică formată dintr-o stație de încărcare și 4 bucăți invertoare necesare asigurării parametrilor curentului de intrare. Ca urmare a uzurii fizice și morale, soluția existentă de alimentare s-a defectat, și datorită vechimii acesteia, nu se mai găsesc repere noi pentru repararea sau înlocuirea celor defecte. În acest caz, nu se pot realiza nici majorări de capacități de furnizare tensiuni electrice stabilizate pentru susținerea unor proiecte viitoare. În acest moment, alimentarea cu energie electrică a centralei telefonice MF/ANAF și a echipamentelor anexe se realizează direct de la rețeaua de alimentare a clădirii (funcționează numai pe redresoare). Datorită deselor întreruperi in furnizarea de energie electrică și, implicit, a posibilelor defecte cauzate componentelor centralei telefonice, este necesară achiziționarea unei soluții corespunzătoare preîntâmpinării eventualelor efecte negative cauzate de întreruperea funcționării centralei telefonice și a echipamentelor anexe, la nivel central. Centrala telefonică a suferit de lungul timpului mai multe avarii datorate disfuncționalităților în alimentarea cu energie electrică, ultima dintre acestea ducând la indisponibilizarea serviciilor mai multe ore. În urma unor eforturi sustinute, s-a reușit repornirea acesteia însă există în continuare, pericolul iminent al unor avarii viitoare. În concluzie, este necesară achiziția unei soluții de alimentare curent electric care să asigure funcționarea la parametrii optimi a serviciilor critice asigurate de centrala telefonică a MF/ANAF.

* 1. **Informații despre beneficiile anticipate de către Autoritatea contractantă**

Achiziția produselor solicitate în prezentul Caiet de sarcini are în vedere menținerea în funcțiune a Sistemului telefonic și a sistemului Contact Center MF/ANAF.

* 1. **Alte inițiative/proiecte/programe asociate cu această achiziție de produse**

*Nu este cazul*

* 1. **Cadrul general al sectorului în care Autoritatea contractantă își desfășoară activitatea**

*Administrație publică*

* 1. **Factori interesați și rolul acestora, dacă este cazul**

# Factorii interesați în implementarea Contractului sunt:

* ANAF prin Direcția Generală de Asistență Contribuabili pentru utilizarea Contact Center în vederea furnizării de informații fiscale către contribuabili;
* Ministerul Finanțelor prin Centrul Național pentru Informații Financiare pentru utilizare Contact Center în vederea furnizării de informații tip HELP DESK pentru aplicațiile găzduite de MF-ANAF;
* Angajații din Ministerul Finanțelor și Agenția Națională de Administrare Fiscală aparat central și instituții subordonate din teritoriu care utilizează Sistemul Telefonic și Sistemul Contact Center al MF/ANAF.

# Descrierea produselor solicitate

## Descrierea situației actuale la nivelul Autorității contractante

 *Echipamentele actuale aflate în uz au un nivel ridicat de uzură fizică și morală și nu asigură condiții optime pentru exploatarea resurselor rețelei de voce.*

 Acestea sunt alimentate prin intermediul unei soluții tip ANTRICE Stație de Energie 48Vcc / 60A. Aceasta conține următoarele module (blocuri funcționale):

* 3 x Redresoare SMR 34 – care furnizează 48Vcc /34A
* 4 x acumulatori 12V x 190Ah
* Invertor 48Vcc – 230Vca , 1400VA
* Modul de comandă/ control/ afișare/ charger.

 Menționăm că soluția actuală de alimentare cu energie electrică nu mai este în fabricația producătorilor (este declarată ca produs „ajuns la finalul ciclului de viață”, EOL – „end of life”),

## Obiectivul general la care contribuie furnizarea produselor

Furnizarea în condiții optime a serviciilor de voce aferente sediului central MF/ANAF.

## Obiectivul specific la care contribuie furnizarea produselor

Asigurarea alimentării în condiții optime a centralei telefonice și a echipamentelor anexe (servere suport, comunicații), în regim continuu, precum și asigurarea de suport tehnic pentru 36 de luni.

## Produsele solicitate și operațiunile cu titlu accesoriu necesar a fi realizate

## Produse solicitate

## Soluție alimentare curent electric pentru centrala telefonică a MF-ANAF

| **Cantitate** | **Unitate de măsură** | **Loc de livrare\*** | **Data de livrare solicitată****\*\*** | **Specificații tehnice SAU cerințe funcționale minime** | **Specificații tehnice SAU cerințe funcționale extinse**  | **Durata minimă garanție/termen de valabilitate** |
| --- | --- | --- | --- | --- | --- | --- |
|  |  |  |  |  |  |  |
| **1** | **Soluție** | la sediul Autorității contractante din București, B-dul Libertatii, nr 16, sector 5 | 90 zile de la intrarea în vigoare a contractului  | conform precizărilor de mai jos\*\*\* | - | 1. luni
 |

\*\* Data de livrare include și acceptarea de către Autoritatea contractantă (recepția cantitativă și calitativă)**.** În cadrul acestui termen, contractantul va fi responsabil de livrarea echipamentelor și de realizarea serviciilor asociate de de instalare, testare și punere în funcțiune. Autoritatea contractantă își rezervă **un termen de 5 zile lucrătoare** pentru realizarea recepției cantitative și calitative după livrarea solluției și realizarea serviciilor asociate.

## \*\*\*Specificațiile tehnice și /sau cerințele funcționale minime sunt următoarele:

|  |
| --- |
| **A. Specificații tehnice și cerințele funcționale minime pentru Soluție alimentare curent electric pentru centrala telefonică a MF/ANAF** |
| **Nr. crt** | **Cerința solicitată** |
| **A1** | Să furnizeze tensiune 48Vcc/60A pentru alimentare centrala telefonică existentă Avaya CS1000M; |
| **A2** | Să furnizeze tensiune 48Vcc pentru alimentare Invertor 48Vcc/230Vca (echipamente anexe) având un consum de 2600W; |
| **A3** | Să permită continuarea funcționării Centralei telefonice și a echipamentelor anexe pentru o perioadă de minim 3h în cazul întreruperii furnizării tensiunii de la rețeaua de 220Vca. |
| **A4** | Soluția ofertată să acționeze ca o soluție “ALL IN ONE”, capabilă să furnizeze toate facilitățile solicitate |
| **A5** | Soluția ofertată să includă rack/ ansamblu cutie astfel încât să se prezinte/ instaleze ca un sistem de sine stătător |
| **A6** | Să conțină toate accesoriile (cabluri, conectori, etc) necesari conectării echipamentelor existente, pentru o lungime de maxim 10m |
| **A7** | Tensiunea de intrare pentru care să poată funcționa să fie cuprinsă în intervalul 176 – 270 Vca, 50 Hz, cu o variație a frecvenței cuprinsă în intervalul 45- 66Hz |
| **A8** | Sa permită controlul furnizării tensiunii de Curent Continuu pentru o plajă cuprinsă între 42Vcc – 54Vcc |
| **A9** | Să permită afișarea prin LED-uri și/ sau LCD a stării echipamentelor componente, a nivelului tensiunilor și curenților, a stării de încărcare a bateriilor. |
| **A10** | Să permită afișarea prin LED-uri și/ sau LCD a diferitelor avarii/ anomalii de funcționare (depășire de praguri de tensiune și/ sau curent) |
| **A11** | Să funcționeze în următoarele condiții de mediu:- Temperatura de operare : -40-+80ºC- Umiditate : 0-95% non-condens |
| **A12** | Soluția ofertată trebuie să aibă MTBF > 200000 ore (din eng. *Mean time between failures*) |
| **A13** | Soluția are protecție prin siguranțe fuzibile la intrare atât pe linia activă cât și pe neutră; |
| **A14** | Soluția are stabilizare statică în sarcină, mai bună de ± 5% pentru orice variație a sarcinii în limitele nominale; |
| **A15** | Soluția are stabilizare statică pe linie, mai bună de ± 1% pentru orice variație a tensiunii de intrare în plaja nominală; |
| **A16** | Soluția are certificare conform normelor europene CE - EN 60950 |
| **A17** | Soluția respectă directiva de joasă tensiune 73/23/EEC cu amendamentul 93/68/EEC |

## Disponibilitate

*Soluția va fi disponibilă 24/7/365*

## Extensibilitate/Modernizare

*Nu este cazul*

## Garanție

Garanția produselor achiziționate va fi asigurată de către contractant în condițiile politicii de garanție a producătorului, având în vedere prevederile Legii nr. 449/2003 precum și toate modificările acesteia (actualizarea din 2008 și OG nr. 9/2016) privind vânzarea produselor și garanțiile asociate acestora precum și prevederile prezentului Caiet de Sarcini.

Garanția tehnică oferită va fi pentru o perioadă minimă conform **cap. 3.4.1.,** atât pentru produse, cât și pentru accesorii, garanția începând din **momentul recepției.**

În cazul în care producătorii oferă perioade de garanție mai mari decât perioadele minime indicate de Autoritatea contractantă, perioadele de garanție ofertate vor fi cel puțin cât perioadele oferite de producători.

Garanția de bună funcționare a produselor este distinctă de garanția de bună execuție a contractului și decurge de la data recepției (data semnării procesului-verbal de recepție finală).

Modalitatea de asigurare a serviciilor de garanție se va prezenta în propunerea tehnică.

Pe perioada de garanție Contractantul va garanta că produsele livrate/serviciile prestate sunt conforme cu specificațiile tehnice din prezentul caiet de sarcini și nici o componentă/echipament nu va eșua în a-și îndeplini funcțiunile, în situația în care este corect utilizată.

În perioada de garanție, Contractantul va trebui să asigure:

* garanția de bună funcționare, calitatea și performanțele tuturor produselor livrate în conformitate cu specificațiile producătorului acestora;
* suport tehnic de specialitate pentru echipamentele livrate;
* corectarea gratuită, pentru produsele livrate, a oricăror erori, defecte și neconformități constatate, cu excepția cazurilor în care defectele se datorează în mod exclusiv utilizării inadecvate / necorespunzătoare de către personalul Autorității contractante;
* înștiințarea autorității contractante de apariția unor îmbunătățiri sau modificări aplicabile echipamentelor livrate și software-ului aferent, pentru o posibilă aplicare a acestora;
* înștiințarea autorității contractante privind încetarea producției oricăruia din tipurile de echipamente livrate în baza Contractului sau privind încetarea suportului oferit de producător.

Contractantul va asigura un punct de contact dedicat personalului autorizat al autorității contractante unde se poate semnala orice problemă/defecțiune, disponibil, pentru a se asigura că orice situație semnalată este tratată cu promptitudine.

În perioada de garanție Contractantul are obligația de a răspunde unei solicitări de reparare/înlocuire a unui echipament defect astfel:

* în aceeași zi, în termen de 1 oră de la primirea unei solicitări efectuate în zilele lucrătoare, în intervalul orar 09.00 -17.00, ora României;
* în prima zi lucrătoare, în intervalul orar 09.00 -12.00, ora României, în cazul unei solicitări efectuate în zilele lucrătoare după ora 17.00 sau în zilele nelucrătoare.

În perioada de garanție, Contractantul are obligația să asigure funcționarea produsului, reparând sau înlocuind prin grija și pe cheltuiala lui orice componentă hardware sau accesoriu. Dacă durata de efectuare a reparației depășește un număr de 10 zile lucrătoare de la notificarea transmisă de autoritatea contractantă, produsul defect se va înlocui cu un alt produs nou, identic sau superior calitativ, compatibil din punct de vedere hardware și software.

În cazul în care echipamentele și accesoriile necesită înlocuire în perioada de garanție tehnică ca urmare a defectării sau funcționării neconforme cu cerințele specificate în prezentul caiet de sarcini, aceasta se va realiza în maximum 24 de ore, în timpul programului de lucru al Autorității contractante, transportul de la și înapoi la Autoritatea contractantă intrând în sarcina Contractantului.

După efectuarea reparației/înlocuirii și punerea în funcțiune a echipamentului / componentei defecte, între contractant (partenerul de service acreditat al Contractantului, după caz) și autoritatea contractantă se întocmește un proces-verbal de recepție.

Perioada de garanție se va prelungi, pentru echipamentele (componentele) în cauză, cu durata totală a imobilizării.

În perioada de garanție, toate costurile legate de înlocuirea sau repararea bunurilor, precum și de remedierea defecțiunilor cad în sarcina Contractantului (diagnosticare, transport, costuri de asigurare, taxe în vamă, manoperă pentru reparare etc.).

Garanția trebuie să acopere toate costurile rezultate din remedierea defectelor în perioada de garanție, inclusiv, dar fără a se limita la:

1) diagnoza defectelor, inclusiv costurile de personal;

2) demontare, inclusiv închirierea de unelte speciale necesare pe durata intervenției;

3) înlocuirea/repararea tuturor produselor neconforme;

4) corectarea a oricăror erori, defecte și neconformități constatate;

5) testarea pentru a asigura funcționarea corectă a produselor;

6) repunerea în funcțiune a produselor;

7) transport prin intermediul transportatorului;

8) ambalaje, inclusiv furnizarea de material protector pentru transport (carton, cutii, lăzi etc.);

9) despachetarea, inclusiv curățarea tuturor spațiilor unde se efectuează intervenția.

Toate componentele/produsele care necesită înlocuire vor fi înlocuite de către Contractant cu componente/produse noi, identice sau superioare ca specificații tehnice, pe baza recomandărilor producătorului produselor ofertate.

## Livrare, ambalare, etichetare, transport și asigurare pe durata transportului

Livrarea soluției se va realiza conform unui *„****Plan de livrare, instalare, punere în funcțiune, testare și recepție****”*

Termenul de livrare al soluției este cel menționat pentru la cap. 3.4.1. Un produs este considerat livrat când toate activitățile în cadrul contractului au fost realizate și produsul/echipamentul este acceptat de Autoritatea contractantă.

Produsele componente ale soluției vor fi livrate cantitativ și calitativ la locul indicat de Autoritatea contractantă pentru fiecare produs în parte. Fiecare produs va fi însoțit de toate subansamblele/ părțile componente necesare punerii și menținerii în funcțiune.

Contractantul va ambala și eticheta produsele furnizate astfel încât să prevină orice daună sau deteriorare în timpul transportului acestora către destinația stabilită.

Ambalajul trebuie prevăzut astfel încât să reziste, fără limitare, manipulării accidentale, expunerii la temperaturi extreme, sării și precipitațiilor din timpul transportului și depozitării în locuri deschise. În stabilirea mărimii și greutății ambalajului Contractantul va lua în considerare, acolo unde este cazul, distanța față de destinația finală a produselor furnizate și eventuala absență a facilităților de manipulare la punctele de tranzitare.

Transportul și toate costurile asociate sunt în sarcina exclusivă a Contractantului. Produsele vor fi asigurate împotriva pierderii sau deteriorării intervenite pe parcursul transportului și cauzate de orice factor extern.

Contractantul, în condițiile legii, va prezenta, la livrare, următoarele:

* documentele de însoțire a mărfii (aviz de însoțire a mărfii/aviz de expediție etc.)
* documentația tehnică***(\*)***, respectiv:
* descrierea tehnică a echipamentelor;
* documentația de utilizare;
* documentația de întreținere și remediere a defecțiunilor;
* certificat de garanție tehnică de la producător/ furnizor/ distribuitor;
* certificat de calitate/ conformitate.

***(\*)****Contractantul va pune la dispoziția Autorității contractante, pentru fiecare echipament livrat, documentația tehnică prevăzută la alineatele de mai sus,* ***în format electronic*** *digital agreat de Autoritatea contractantă*.

Destinația de livrare este precizată la cap. 3.4.1.

Contractantul este responsabil pentru livrarea în termenul solicitat și se consideră că a luat în considerare toate dificultățile pe care le-ar putea întâmpina în acest sens și nu va invoca nici un motiv de întârziere sau costuri suplimentare.

Nu este cazul.

## Operațiuni cu titlu accesoriu

## Instalare, punere în funcțiune, testare

Instalarea, punerea în funcțiune, testarea se vor realiza conform unui *„Plan de livrare, instalare, punere în funcțiune, testare și recepție”*

Contractantul va detalia în cadrul soluției propuse strategia și modalitatea aleasă pentru îndeplinirea cerințelor Autorității contractante, fără perturbarea fluxului tehnologic.

Contractantul trebuie să instaleze toate produsele componente ale soluției în mod corespunzător, asigurând-se în același timp ca spațiile unde s-a realizat instalarea rămân curate. După livrarea și instalarea produselor, Contractantul va elimina toate deșeurile rezultate și va lua măsurile adecvate pentru a aduna toate ambalajele și a le elimina de la locul de instalare.

Odată ce produsele sunt asamblate, Contractantul va realiza și apoi toate configurările/ setările necesare pentru a pune produsele în funcțiune. Punerea în funcțiune include, de asemenea, toate ajustările și setările necesare pentru a asigura instalarea corespunzătoare, în ceea ce privește performanța și calitatea, cu toate configurațiile necesare pentru o funcționare optimă.

Contractantul va efectua pe cheltuiala sa și fără nici un fel de costuri din partea Autorității contractante toate testele pentru a asigura funcționarea produsului la parametri agreați.

Contractantul rămâne responsabil pentru protejarea produselor luând toate masurile adecvate pentru a preveni lovituri, zgârieturi și alte deteriorări, până la acceptare de către Autoritatea contractantă.

Serviciile de instalare, configurare, testare și punere în funcțiune se vor realiza cu îndeplinirea următoarelor cerințe (minime și obligatorii):

1. furnizare produse necesare implementării cerințelor Caietului de sarcini;
2. Contractantul va asigura punerea în funcțiune a tuturor echipamentelor livrate;
3. Montarea și instalarea produselor se va realiza conform specificațiilor producătorului, de comun acord cu Autoritatea contractantă și conform *„Planului de livrare, instalare, punere în funcțiune, testare și recepție”* agreat;
4. Montarea și instalarea echipamentelor se va realiza în spațiile existente, în locațiile indicate de către Autoritatea contractantă;
5. Montarea și instalarea conectorilor, prizelor și oricăror altor accesorii de montaj necesare punerii în funcțiune a echipamentelor livrate, se va realiza în conformitate cu specificațiile producătorului acestora;
6. Contractantul asigura conectarea echipamentelor la rețeaua electrică și interconectarea echipamentelor și accesoriilor necesare punerii în funcțiune a acestora;

 Pe perioada executării activităţilor de instalare, configurare, punere în funcțiune și testare a produselor, Contractantul are următoarele obligaţii:

* să nu afecteze serviciile existente în reţeaua de comunicaţii a MF;
* să respecte toate regulile privind confidenţialitatea informaţiilor, accesul în locaţii şi protecţia muncii;
* să nu afecteze prin activităţile desfăşurate buna funcţionare a echipamentelor existente în locaţii, precum şi mediul de comunicaţii pus la dispoziţie.

Soluţionarea eventualelor probleme de natură tehnică apărute pe parcursul derulării Contractului referitoare la soluția livrată cade în sarcina exclusivă a Contractantului.

## Instruirea personalului pentru utilizare

Nu se solicită

##  Mentenanța preventivă în perioada de garanție

Nu se solicită

## Mentenanța corectivă în perioada post-garanție

Nu se solicită

## Suport tehnic

Pe toată durata Contractului, inclusiv în perioada de garanție., Contractantul va asigura suport tehnic pe o perioada de 36 luni.

Pe toată durata contractului, în perioada de garanție, Contractantul va asigura accesul garantat al Autorității contractante, fără costuri suplimentare, la servicii de suport tehnic pentru produsele livrate, constând în:

* înștiințarea autorității contractante de apariția unor îmbunătățiri sau modificări aplicabile soluției livrate
* înștiințarea autorității contractante privind încetarea producției oricăruia din tipurile de echipamente livrate în baza Contractului sau privind încetarea suportului oferit de producător.

Contractantul va asigura un punct de contact dedicat personalului autorizat al Autorității contractante unde se poate semnala orice problemă/ defecțiune care necesită mentenanță preventivă sau corectivă sau solicită suport tehnic Contractantului în gestionarea unui incident, disponibil, pentru a se asigura că orice situație semnalată este tratată cu promptitudine.

Contractantul va răspunde în timp util la orice incident semnalat de Autoritatea/entitatea contractantă.

Contractantul trebuie să asigure disponibilitatea serviciilor de suport tehnic, din momentul primirii sesizării și până la remedierea definitivă a problemei și asigurarea funcționalității integrale a produsului.

Contractantul va trebui să respecte următorii timpi de intervenție:

|  |  |  |
| --- | --- | --- |
| ***Timp de răspuns*** | ***Timp de implementare soluție provizorie*** | ***Timp de rezolvare*** |
| *1 oră* | *2 ore* | *Următoarea zi lucrătoare* |

Nerespectarea timpilor de mai sus dă dreptul Autorității contractante de a solicita penalități/daune interese în conformitate cu clauzele Contractului.

## Piese de schimb și materiale consumabile pentru activitățile din programul de mentenanță corectivă după expirarea garanției

*Nu este cazul*

## Mediul in care este operat produsul

Mediul în care se utilizează produsele este: *clădire de birouri*

## Constrângeri privind locația unde se va efectua livrarea/ instalarea

Livrarea echipamentelor până la locul final al amplasării acestora cade în sarcina exclusivă a Contractantului, cu respectarea condițiilor de transport impuse de către Producător pentru asigurarea garanției.

Contractantul poate efectua vizite în fiecare locație pentru a analiza condițiile privind accesul către locația în care vor fi instalate echipamentele.

Pe perioada executării activităţilor de instalare, configurare, punere în funcțiune și testare a produselor, Contractantul are următoarele obligaţii:

* să nu afecteze serviciile existente în reţeaua de comunicaţii a MF;
* să respecte toate regulile privind confidenţialitatea informaţiilor, accesul în locaţii şi protecţia muncii;
* să nu afecteze prin activităţile desfăşurate buna funcţionare a echipamentelor existente în locaţii, precum şi mediul de comunicaţii pus la dispoziţie.

Soluţionarea eventualelor probleme de natură tehnică apărute pe parcursul derulării Contractului referitoare la produsele livrate cade în sarcina exclusivă a Contractantului.

## Atribuțiile și responsabilitățile Părților

## Toate documentele şi informaţiile primite de la Ofertant precum şi rezultatele tuturor activităţilor din cadrul acestui contract (cum ar fi: documente de analiză, arhitecturi de sisteme, adrese, etc., fără a se limita la acestea) reprezintă informaţii confidenţiale, iar Contractantul câştigător va asigura respectarea confidenţialităţii lor, urmând să semneze o declaraţie în acest sens.

* + 1. Contractantul are obligația de a garanta că produsele furnizate prin Contract sunt noi, de ultimă generație, şi încorporează toate îmbunătățirile recente, inclusiv din punct de vedere al securității. Contractantul are obligația de a garanta că toate produsele furnizate prin Contract sunt livrate pe canalul oficial al producătorului, acoperind zona Uniunii Europene.

## Contractantul şi personalul său au obligaţia de a respecta confidenţialitatea documentelor şi informaţiilor menţionate mai sus, pe toată perioada executării contractului, pe perioada oricărei prelungiri a acestuia şi după încetarea contractului. În acest sens, Contractantul precum şi personalul acestuia implicat în activităţile contractului sunt obligaţi să semneze Acorduri de Confidențialitate cu Autoritatea Contractantă.

## Toate documentele, rapoartele şi datele, inclusiv diagrame, scheme tehnice, specificaţii tehnice, planuri şi orice alte materiale realizate de către Contractant în cadrul contractului, sunt în proprietatea /proprietatea intelectuală a Autorităţii Contractante, aceasta având dreptul să le utilizeze, modifice, transfere fără acceptul Contractantului sau al unei terţe părţi. Contractantul le va furniza Autorităţii Contractante, la finalizarea contractului, fără a păstra copii şi fără a le utiliza în alte scopuri care nu au legătura cu contractul.

## Contractantul nu va publica articole sau informaţii legate de serviciile prestate, nu va face referire la acestea în cazul prestării altor servicii către terţi şi nu va divulga informaţiile obţinute de la Autoritatea Contractantă, fără acordul scris al acesteia.

## Orice rezultate sau drepturi legate de acestea, inclusiv drepturi de proprietate intelectuală sau industrială, obţinute în cadrul contractului, sunt proprietatea Autorităţii Contractante, care poate dispune de ele după cum consideră.

## Autoritatea Contractantă va asigura accesul reprezentanților Contractantului în locațiile în care se vor efectua activitățile de livrare, instalare, punere în funcțiune și testare a produselor, precum și condițiile necesare efectuării acestora, astfel cum vor fi stabilite prin Contract.

# Documentații ce trebuie furnizate Autorității contractante în legătură cu produsul

Contractantul va prezenta următoarele documente în legătură cu produsul:

* + Documentele de însoțire a mărfii (aviz de însoțire a mărfii/aviz de expediție etc.);
	+ Documentație tehnică***(\*)***, respectiv:
* descrierea tehnică a echipamentelor;
* documentația de utilizare;
* documentația de întreținere și remediere a defecțiunilor;
	+ Certificate de garanție producător/ furnizor/ distribuitor;
	+ Certificate de calitate/conformitate;
	+ Orice alt document solicitat în celelalte capitole din Caietul de Sarcini și nespecificat explicit în acest capitol.

**(\*)** Contractantul va pune la dispoziția Autorității contractante, pentru fiecare echipament livrat, documentația tehnică prevăzută la alineatele de mai sus, în format electronic digital agreat de Autoritatea contractantă.

# Recepția produselor

Recepția produselor se va realiza conform unui *„Plan de livrare, instalare, punere în funcțiune, testare și recepție”*.

Dreptul Autorității contractante de a inspecta, testa și, dacă este necesar, de a respinge produsele, nu va fi limitat sau amânat din cauza faptului că produsele au fost inspectate și testate de contractant, anterior furnizării acestora la locația de livrare/instalare.

Transferul drepturilor de proprietate și/sau folosința, și al oricăror drepturi conexe către Autoritatea contractantă va avea loc de la data recepției calitative.

Recepția produselor se va efectua pe baza de **Proces verbal de recepție** **cantitativă și calitativă** semnat de Contractant și Autoritatea contractantă și va consta în efectuarea următoarelor operațiuni:

* + numărare bucată cu bucată a echipamentelor, componentelor și a accesoriilor acestora;
	+ verificarea aspectului exterior, a integrității fizice și a caracteristicilor constructive;
	+ verificarea existenței tuturor componentelor și accesoriilor;
	+ verificarea existenței documentelor de însoțire a mărfii (aviz de însoțire a mărfii/ aviz de expediție etc.);
	+ verificarea existenței documentației tehnice aferente fiecărui tip de echipament;
	+ verificarea existenței certificatelor de garanție, calitate/ conformitate;
	+ verificarea instalării și electroalimentării echipamentelor livrate;
	+ verificarea conformității componentelor livrate cu specificațiile tehnice din Caietul de sarcini și din Propunerea tehnică, prin efectuarea de inspecții și teste funcționale. Inspecțiile și testele funcționale din cadrul recepției vizează respectarea cerințelor Caietului de sarcini și a specificațiilor Producătorului (caracteristici tehnice, constructive, electrice, cerințele funcționale etc.);
	+ verificarea integrării funcționale a componentelor livrate conform specificațiilor din Caietul de sarcini/Propunerea tehnică prin efectuarea de inspecții și teste funcționale. Inspecțiile și testele funcționale din cadrul recepției vizează respectarea cerințelor funcționale și de management pentru întregul ansamblu funcțional rezultat în urma instalării și punerii în funcțiune a soluției livrate;
	+ testările funcționale din cadrul recepției se vor efectua pe baza unui set de teste, teste care vor fi propuse de către contractant în „*Planul de livrare, instalare, punere în funcțiune, testare și recepție”* și agreate de Autoritatea contractantă;
	+ Întocmirea unui proces verbal de recepție cantitativă și calitativă între reprezentanții părților, în care se va consemna îndeplinirea tuturor operațiunilor descrise mai sus;
	+ Autoritatea contractantă își rezervă un termen de 5 zile lucrătoare pentru realizarea recepției cantitative și calitative.

Procesul verbal de recepție cantitativă și calitativă va include unul din următoarele rezultate:

1. acceptat;
2. refuzat.

În cazul procesului verbal de recepție cantitativă și calitativă refuzat, Contractantul va analiza observațiile primite și va efectua modificările solicitate în termen maxim de 5 zile lucrătoare, după care se va relua procedura de recepție a acestora.

# Modalități și condiții de plată

Contractantul va emite factura pentru produsele livrate. Factura va avea menționat numărul Contractului, datele de emitere și de scadență ale facturii respective. Factura va detalia cantitativ / valoric produsele furnizate și va prezenta prețul unitar al acestora. Factura va fi trimisă în original la adresa specificată de Autoritatea contractantă.

Factura va fi emisă după semnarea de către Autoritatea contractantă a Procesului verbal de recepție cantitativă și calitativă, acceptat. Procesul verbal de recepție va însoți factura și reprezintă elementul necesar realizării plății, împreună cu documente justificative de la **pct. 4.**

Plata se va efectua în conformitate cu prevederile art. 6 alin. (1) lit. c) din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante.

Plata se va efectua în lei, în contul contractantului, în baza facturii fiscale însoțite de procesul-verbal de recepție cantitativă și calitativă, semnat de reprezentanții ambelor părți, astfel cum este prevăzut în Contract (Secțiunea IV a Documentației de atribuire).

# Cadrul legal care guvernează relația dintre Autoritatea contractantă și Contractant (inclusiv în domeniile mediului, social și al relațiilor de muncă)

Ofertantul devenit Contractant are obligația de a respecta în executarea Contractului, obligațiile aplicabile în domeniul mediului, social și al muncii instituite prin dreptul Uniunii Europene, prin dreptul național, prin acorduri colective sau prin dispozițiile internaționale de drept în domeniul mediului, social și al muncii.

Actele normative și standardele indicate mai jos sunt considerate indicative și nelimitative; enumerarea actelor normative din acest capitol este oferită ca referință și nu trebuie considerată limitativă:

* Legea nr. 98/2016 privind achizițiile publice, cu modificările și completările ulterioare
* Normele metodologice de aplicare a prevederilor referitoare la atribuirea Contractului de achiziție publică /acordului-cadru din Legea nr. 98/2016 privind achizițiile publice, aprobate prin HG nr. 395/2016, cu modificările și completările ulterioare
* Legea nr. 8/1996 privind dreptul de autor și drepturile conexe, cu completările și modificările ulterioare.

# Managementul/ Gestionarea Contractului și activități de raportare în cadrul Contractului

* 1. Activitățile în cadrul Contractului se vor desfășura conform unui *„Plan de livrare, instalare, punere în funcțiune, testare și recepție”* propus de către contractant și agreat împreună cu autoritatea contractantă **în termen de 5 zile de la încheierea contractului.**
	2. Evaluarea performanței Contractantului

Performanța Contractantului va fi evaluată luându-se în considerare:

* respectarea termenelor de livrare/ instalare/ configurare/ testare în raport cu prevederile contractuale și *Planul de livrare, instalare, punere în funcțiune, testare și recepție*
* eventuale abateri de la calitatea produselor și a serviciilor contractate

# Cerințe privind personalul de specialitate

 Ofertantul va nominaliza specialiștii proprii care vor asigura pe parcursul Contractului serviciile de instalare, configurare, punere în funcțiune și testare, cât și cele de înlocuire a componentelor în perioada de garanție, după caz.

 Specialiștii propuși trebuie să dețină calificarea și experiența necesare pentru prestarea serviciilor solicitate prin caietul de sarcini. Pentru aceștia se vor prezenta următoarele documente:

* CV actualizat, semnat de către titular;
* documente suport (diplome, atestate, acreditări, certificări) din care să rezulte pregătirea și competențele/calificările profesionale pentru îndeplinirea cerințelor caietului de sarcini;
* experiența generală sau specifică în domeniu, demonstrată prin copii ale unor documente precum: contracte de muncă, contracte de colaborare, contracte de prestări servicii, fișe de post, adeverințe, recomandări sau altele similare;
* declarație de disponibilitate pentru perioada implicării efective în derularea Contractului.

 Personalul de execuție al Contractantului va dispune de instrumente și unelte specifice, conform legislației în vigoare, în vederea realizării activităților solicitate prin Caietul de sarcini la un nivel profesionist (calitate ridicată) și își va desfășura activitatea numai sub conducerea și supravegherea personalului tehnic.

Prin aceste cerințe se urmărește protejarea integrității produselor achiziționate și obținerea unei garanții minime că scopul și obiectivele achiziției vor fi îndeplinite. Prin urmare, Ofertantul trebuie să dovedească faptul că dispune de personal calificat corespunzător și cu experiență în asigurarea serviciilor de instalare, configurare, punere în funcțiune și testare, cât și a serviciilor specifice perioadei de garanție.

# Modul de întocmire a Propunerii tehnice

Toate specificațiile tehnice din prezentul Caiet de sarcini sunt obligatorii și minimale pentru toți ofertanții.

Propunerea tehnică va răspunde punct cu punct cerințelor Caietului de sarcini si va prezenta detaliat pe part-numbere de producator, produsele ofertate. De asemena, va detalia și modul de îndeplinire a cerințelor, și va asigura, obligatoriu, posibilitatea verificării facile a corespondenței cu specificațiile tehnice.

Propunerea financiară va detalia pe fiecare part-numer de producător prețul ofertei.

Propunerea tehnică trebuie întocmită în limba română și va fi însoțită de un format editabil (.odt/ .doc / .docx)

Propunerea tehnică constă în Formularul de Propunere tehnică din secțiunea Formulare a Documentației de atribuire.

Propunerea tehnică va conține:

* prezentarea detaliată a produselor, componentelor, accesoriilor și ce compun oferta și modul de integrare funcțională a acestora conform cerințelor Caietului de sarcini,
* informații privind livrarea, configurarea și punerea în funcțiune a produselor, modul de asigurare a suportului tehnic și după caz a garanției, incluzând: detalierea resurselor și mijloacelor pe care Contractantul le va angaja pentru îndeplinirea contractului, obligațiile asumate referitoare la modul de asigurare a garanției și suportului tehnic, responsabilități ale personalului Contractantului implicat pentru îndeplinirea contractului de furnizare;
* *Formularul de propunere tehnică*, întocmit conform modelului din *Documentația de atribuire* – secțiunea *Formulare*, în care se va răspunde punct cu punct la fiecare dintre cerințele / specificațiile tehnice***(\*)*** prevăzute în cadrul caietului de sarcini și în care se face trimitere la documentația tehnică / documentele suport, anexate la ofertă.

***(\*)*** *Pentru specificațiile tehnice ale fiecărui produs în parte se va indica pagina din datasheet-ul oficial și link-ul valid al site-ului oficial al producătorului; se atașează extrasele la data ultimei accesări de pe site-urile indicate, relevante pentru demonstrarea conformității cu cerințele din Caietul de sarcini.*

Pentru fiecare produs ofertat se vor prezenta:

1. producătorul;
2. denumirea comercială, tipul/versiunea;
3. configurația hardware detaliată pe subansamble/componente/module;
4. versiunea de firmware;
5. accesoriile ofertate/servicii asociate;
6. specificațiile tehnice emise de producător pentru fiecare subansamblu / componentă / modul / întregul echipament;
7. standardele / protocoalele respectate;
8. rolul și facilitățile funcționale;
9. modul de integrare funcțională a fiecărui produs ofertat, conform cerințelor Caietului de sarcini.

Propunerea tehnică va fi însoțită de anexe:

- documentația tehnică și documentele suport necesare pentru identificarea produselor ofertate și a specificațiilor tehnice și funcționale ale acestora. Documentația tehnică și documentele suport se prezintă structurat, pe tipuri de componente/ echipamente, respectând ordinea de prezentare a acestora înscrisă în Formularul de propunere tehnică;

- documentele doveditoare ale calificării și experienței specialiștilor desemnați de Contractant conform cap.9.

În cazul constatării unor neconcordanțe, specificațiile oficiale ale Producătorului echipamentului (valabile la data limită de depunere a ofertelor), vor fi considerate ca referință, conținutul acestora primând asupra specificațiilor tehnice prezentate de ofertant.

**Nerespectarea acestei prevederi atrage după sine respingerea ofertei**. Nu sunt acceptate ca răspunsuri conforme, răspunsurile de tip DA sau NU, fără a oferi explicații suplimentare privind modul de îndeplinire a cerinței și/sau fără referințe la anexele tehnice (dacă Ofertantul include în ofertă astfel de anexe tehnice) sau formularul de Propunere tehnică.

În mod obligatoriu, Ofertanții vor numerota fiecare pagină a Propunerii tehnice (compusă din Formularul de Propunere tehnică și Matricea de conformitate).

În conformitate cu prevederile art.123 alin.(1) din Norme, fiecare ofertant va indica, motivat, în propunerea tehnică depusă informațiile care sunt confidențiale, clasificate sau sunt protejate de un drept de proprietate intelectuală, în baza legislației aplicabile.

# Alocarea riscurilor în cadrul contractului, măsuri de gestionare a acestora

| **Nr. crt.** | **Risc identificat** | **Măsuri de gestionare a riscurilor****(prevenire, reducere sau eliminare)** |
| --- | --- | --- |
| 1 | Din cauza capacității tehnice / financiare / profesionale reduse a contractantului, execuția contractului se realizează cu dificultăți. | Autoritatea contractantă a solicitat ca cerință minimă de calificare privind capacitatea tehnică și profesională demonstrarea unui nivel al experienței similare, pentru a se asigura că ofertanții participanți la procedură dețin capacitatea de a asigura cu profesionalism implementarea contractului, dată fiind specificitatea produsului solicitat și a serviciilor asociate. |
| 2 | Din cauza capacității tehnice / financiare/ profesionale reduse a contractantului, este posibil ca obligațiile contractuale să fie neîndeplinite / îndeplinite necorespunzător, ori cu întârziere. | Pentru compensarea prejudiciului suferit ca urmare a îndeplinirii necorespunzătoare, ori cu întârziere sau a neîndeplinirii obligațiilor asumate de către contractant, autoritatea contractantă include în contract:a) dreptul de a deduce penalități din valoarea contractului, conform prevederilor art. 3 alin. (21) din OG nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare;c) dreptul de a rezilia contractul din vina contractantului și de a pretinde plata de daune-interese;d) posibilitatea executării garanției de bună execuție, în limita prejudiciului creat. |
| 3 | Din cauza analizării neaprofundate a documentelor, există riscul apariției unor erori nedetectate la momentul semnării contractului, incluse în oferta contractantului. | În contract se prevede faptul că, în cazul apariției de neconcordanțe între Propunerea tehnică și Caietul de sarcini, primează prevederile din Caietul de sarcini. |
| 4 | Din cauza unei slabe organizări a contractantului, există riscul nerespectării termenelor de livrare, instalare, punere în funcțiune. | Prin Caietul de sarcini, autoritatea contractantă a solicitat „Plan de livrare, instalare, instruire, punere în funcțiune, testare și recepție”,  |
| 5 | Din cauza unei slabe comunicări între contractant și producător / distribuitor, există riscul de a furniza produse care nu îndeplinesc specificațiile tehnice. | Prin Caietul de sarcini s-a prevăzut obligația contractantului de a garanta că produsele furnizate prin contract sunt noi, de ultimă generație, şi încorporează toate îmbunătățirile recente, inclusiv din punct de vedere al securității. Contractantul are obligația de a garanta că toate produsele furnizate prin contract sunt livrate pe canalul oficial al producătorului, acoperind zona UE. |
| 6 | Din diverse cauze de natură tehnică, produsele livrate pot funcționa necorespunzător sau se pot defecta | Autoritatea contractantă a inclus în Caietul de sarcini cerința de asigurare a serviciilor de garanție și suport tehnic pentru o perioadă de minim 36 de luni.De asemenea, prin Caietul de sarcini, autoritatea contractantă a prevăzut obligația contractantului de a asigura funcționarea produsului, reparând sau înlocuind prin grija și pe cheltuiala lui orice componentă hardware sau accesoriu. Dacă durata de efectuare a reparației depășește 10 zile lucrătoare de la notificarea transmisă de autoritatea contractantă, produsul defect se va înlocui cu un alt produs nou, identic sau superior calitativ, compatibil din punct de vedere hardware și software.În cazul în care echipamentele și accesoriile necesită înlocuire în perioada de garanție tehnică, ca urmare a defectării sau funcționării neconforme cu cerințele specificate în Caietul de sarcini, aceasta se va realiza în maximum 48 de ore, în timpul programului de lucru al autorității contractante. Transportul de la și înapoi la autoritatea contractantă întră în sarcina contractantului. |
| 7 | Din cauza unei slabe organizări a contractantului, există riscul de a nu respectă nivelul de disponibilitate a serviciilor de suport tehnic, respectiv timpii de intervenție prevăzuți în Caietul de sarcini. | La nivel contractual s-au introdus penalități în caz de abateri de la nivelul minim de disponibilitate a serviciilor de suport tehnic, respectiv timpii de intervenție prevăzuți în Caietul de sarcini. |